GiliGold/VAD_KnessetCorpus huggingface dataset:
מגלי והבה: אני הייתי לוקח את כל החברים האלה לעמוד ולעבוד יום שלם ולראות איזה סחר מתנהל בינינו לבין ירדן, בינינו לבין הרשות הפלסטינית.
מגלי והבה: שיסתכלו על הדוחות הכספים, יש כאן נציג ממשרד האוצר והמכס, שיראו את מאזן של הסחר בין ישראל לפלסטינים ובין ירדן.
מגלי והבה: זה הכוח שצריך לנצח ולא החרם של הפלסטינים ולא החרם של אנשי יהודה ושומרון וכל אחר שמנסה לגרור את מדינת ישראל.
מגלי והבה: בסוף אנחנו נהייה השרתים של אותם מתיישבים או המתנחלים בשטחים.
מגלי והבה: אי אפשר לגרור מדינה שלמה, אני אומר לך את זה באחריות, גם את החיילים ישוחררו משם והם ינהלו את עצמם.
מגלי והבה: ניתן להם דגל עצמאי וכך הם יתנהלו.
מגלי והבה: מי שחושב שהדרך באמצעות חוקים וענישה טועה.
מגלי והבה: תנו לאנשים הטובים גם הישראלים וגם הפלסטינים שמנהלים סחר וחיים כלכליים טובים.
מגלי והבה: העניין עובד טוב.
מגלי והבה: להבא אני אבקש שיעבירו לנו את הנתונים  - - -
ציון פיניאן: אתה רוצה לדעת מה הסכומים שעוברים?
מגלי והבה: הסכומים שעוברים משני הצדדים.
ג'מאל זחאלקה: אנחנו מתנגדים לחוק הזה - - -
ציון פיניאן: זה לא חוק זו הצעה לסדר.
ג'מאל זחאלקה: להצעה הזאת.
ג'מאל זחאלקה: אני חושב שזכותם של הפלסטינים להחרים סחורות של ההתנחלויות.
ג'מאל זחאלקה: הן לא חוקיות - - -
גרשון מסיקה: באופן דמוקרטי אבל לא באופן לא דמוקרטי.
ג'מאל זחאלקה: זה לא אומר שום דבר על העסקים שמתנהלים שהם מטבע הדברים הם עסקים לגיטימיים, אגב קיים הסכם פריז שמסדיר את העניין הזה.
ג'מאל זחאלקה: אם רוצים להרוס את זה תפתח דרך לדברים אחרים.
ג'מאל זחאלקה: אני חושב שצריך להתמודד עם הנושא הזה במישור הפוליטי ולשאול מהו מעמדן של ההתנחלויות.
ציון פיניאן: גרשון מסיקה בבקשה.
גרשון מסיקה: ראש המועצה האזורית שומרון.
גרשון מסיקה: ראשית אני מאוד מוחה על דברייך חבר הכנסת מגל והבה, לא היה ולא נברא.
גרשון מסיקה: דרוזים לא הוזכרו בכלל וגם לא בפרוספקט, יש לי אותו כי קיבלנו אותו מהצבא.
גרשון מסיקה: לא הוזכרו דרוזים - - -
מגלי והבה: המנשר שהמתנחלים הפיצו.
גרשון מסיקה: לא הוזכרו דרוזים.
גרשון מסיקה: הכתב שהעלה את זה כבר קיבל תביעת דיבה וחבל שאתם נגררים לשקרים.
גרשון מסיקה: חבל.
גרשון מסיקה: אל תשכנע את עצמך בדברים שאינם נכונים.
גרשון מסיקה: בסופו של עניין לא מדובר כאן בעניין שבפוליטיקה.
גרשון מסיקה: מה שאומר חבר הכנסת ג'אמל זחאלקה היא בדיוק הנקודה.
גרשון מסיקה: אנחנו רוצים לקיים את הסכם פריז.
גרשון מסיקה: הסכם פריז קבע כמה מדדים.
גרשון מסיקה: מצד אחד מדד שישראל תעביר להם את כספי המיסים שהיא גובה, ומצד שני קבעו שיש מעטפת מכס אחד.
גרשון מסיקה: זאת אומרת שמוצר שמיוצר בישראל ישווק ברשות ומה שמיוצר ברשות ישווק בישראל.
גרשון מסיקה: לא תיתכן כאן חד צדדיות כאשר המוצרים שמיוצרים ברשות משווקים בישראל ומוצרים שמיוצרים בישראל לא יכולים להיות משווקים ברשות.
גרשון מסיקה: לא מדובר, מהבחינה הדמוקרטית, בחוק של הרשות.
גרשון מסיקה: זאת אומרת שכל אחד שישווק יכנס לבית הסוהר, שורפים את הסחורה.
גרשון מסיקה: זו לא דמוקרטיה, זה פראיירים.
גרשון מסיקה: צד אחד מקיים את ההסכם והצד השני מצפצף על ההסכם.
גרשון מסיקה: אני רוצה להזכיר לך, חבר הכנסת ג'אמל זחאלקה, שבאזור התעשייה ברקן יש 6,000 פועלים ומתוכם 3,000 פלסטינים.
גרשון מסיקה: 3,000 פלסטינים מתפרנסים מאזור התעשייה ברקן.
גרשון מסיקה: החרם הזה לא פוגע פוליטית אלא הוא פוגע בפלסטינים עצמם.
גרשון מסיקה: הרשות הפלסטינית מתקנת תקנות וחוקים שפוגעים באנשים.
גרשון מסיקה: כאן ההצטדקויות לא תעזורנה.
גרשון מסיקה: מדובר כאן בכבודה של מדינת ישראל שחתמה על הסכם שצד אחד מפר את כל הסעיפים והצד השני מקיים את כל הסעיפים שבו.
גרשון מסיקה: לא יעלה על הדעת דיסוננס שצד אחד מקיים את ההסכם והצד השני מפר אותו.
גרשון מסיקה: זה לגיטימי להגיד לרשות הפלסטינית או שמקיימים הדדית את ההסכם או ששני הצדדים לא יקיימו את ההסכם ואם זה כך אז לגבות מהרשות ולפצות את אלה שנפגעים ממעשה הנבלה הזה.
גרשון מסיקה: אני רוצה להזכיר, חבר הכנסת חיים אורון, המאפיין בכל החרם הזה שרק מוצרים שיש להם אלטרנטיבה ברשות הם מוחרמים.
גרשון מסיקה: מוצרים שאין להם אלטרנטיבה אינם מוחרמים.
גרשון מסיקה: למשל בכרטיסי הסלולר, מאחר והבנים של אבו מאזן הקימו חברת סלולר אז כל הסלולר גם של תל אביב מוחרם.
חיים אורון: אתה רק ממחיש עד כמה הכיבוש הזה מטורף.
חיים אורון: אני יודע את זה מהתחלה אתה משכנע אותי שזה לא טוב.
חיים אורון: חברת הסלולר הזאת יכולה למכור לי עכשיו טלפון בתל אביב.
חיים אורון: דיברתי עם בעלי החברה, הוא שאל אותי "אני יכול לתת לך סחורה בתל אביב?
חיים אורון: אני לא יכול אז למה שהמתחרים ימכרו אצלי".
ציון פיניאן: זה הופך להיות נגד שטחים, נגד מתנחלים.
שי חרמש: נוצרת כאן אי סימטריה ואני לא רוצה להיכנס לוויכוח כן שטחים לא שטחים.
שי חרמש: לפני שבוע בבקעת הירדן בסיור של חקלאים.
שי חרמש: עצרו את החקלאים של בקעת הירדן באמצע העונה, אם דבר כזה היה נולד לפני תחילת העונה ניחא, אבל זה נוצר באמצע העונה באופן חד צדדי והותיר אותם עם יבולים שהיו אמורים להיות בשווקים של הגדה המערבית.
שי חרמש: זה לא דבר שנולד אתמול או שלשום.
שי חרמש: אני יודע שהמהלכים הם חד צדדים, ואני לא רוצה לדבר על פתרון פוליטי כזה או אחר.
שי חרמש: עכשיו אנחנו מדברים על פתרון כלכלי, עמדותיי קרובות יותר לדעותיו של חיים אורון מאשר לשלך.
שי חרמש: אבל ברגע שא-סימטריה בחוסר נורמליזציה ובלוח הזמנים של ארבעים שנה שפיתח דיאלוג כלכלי מופר חד צדדי - - -
חיים אורון: אתה תומך בגביית מס ערך מוסף?
שי חרמש: אני לא חושב שהמכשיר של גביית מס ערך מוסף - - -
ציון פיניאן: אתה בעד או נגד הקפאת הגבייה?
שי חרמש: אני לא חושב שמכשיר מס הערך מוסף הוא המכשיר הנכון לעניין הזה.
שי חרמש: אני אומר שהמשא ומתן הלא ישיר שמתנהל היום בין ממשלת ישראל לרשות הפלסטינית יש מספיק מנופים לדאוג שהעניין הזה יחזור ולא דרך מס ערך מוסף.
שי חרמש: אני חושב שזה מכשיר לא מתאים לנושא הזה.
שי חרמש: אבל זה שממשלת ישראל עומדת היום חדלת אונים בשעה שיש היום דיאלוג כלכלי ולא דואגת לאכוף את זה, אני אומר שכאן צריכה הממשלה לעזוב את מס ערך מוסף ויש לה מספיק מכשירם לדאוג שהעניין יחזור.
ציון פיניאן: יהודה כהן בבקשה.
יהודה כהן: אני המנהל הכללי של חברת ליפסקי, אני נמצא באזור התעשייה ברקן.
יהודה כהן: רבותיי אני מעסיק ארבעים פלסטינים וארבעים ישראלים.
יהודה כהן: יש לי לקוחות ישראלים ויש לי לקוחות פלסטינים בחברון.
יהודה כהן: הסחורה שלי שנמכרה כדין בשנת 2009.
יהודה כהן: בסוף 2009 היא התחילה - - -
קריאה: מה אתה מייצר?
יהודה כהן: מוצרי סניטציה.
יהודה כהן: המוצרים שלי נאספו על ידי ממשלת הפלסטינית, על ידי אנשים כמו  סאלם פייאד, והושלכו לאש.
יהודה כהן: זה בדיוק כמו הספרים שנשלחו לאש לפני עשרות שנים.
יהודה כהן: בכל ניאגרה אני משקיע אלפי שעות פיתוח, אלפי שעות תכנון, באריזות בייצור והכל.
יהודה כהן: לקחת את המוצר הזה אחרי שהוא נמכר כדין ועוד שמדינת ישראל העבירה את מס הערך המוסף לרשות הפלסטינית הרשות והיא אוספת את הסחורה וזורקת לאש את אותו מוצר שיוצר.
יהודה כהן: אם יש גשר לשלום הגשר לשלום נמצא באזור התעשייה ברקן.
יהודה כהן: זה הגשר הכי אמיתי שקיים במזרח התיכון והוא באזור שלנו.
יהודה כהן: נכון הוא מזוהה אצל גרשון מסיקה שאפשר להגיד שהוא מתנחל אבל אנחנו לא התנחלות אנחנו איזור תעשייה.
יהודה כהן: אזור תעשייה שמהווה גשר אמיתי לשלום.
יהודה כהן: ראובן (רובי) ריבלין אמר שיחליטו עליו בהסדרי הקבע.
יהודה כהן: אל תהרסו אותו היום.
יהודה כהן: אתם תעזרו היום בכל מכה שצריך לתת לאלה שמנסים להרוס אותו ומי שמנסה להרוס אותו זו הרשות הפלסטינית, אם זה באמצעות מס ערך מוסף או כל דבר אחר צריך להשיב ואי אפשר להישאר בצד.
יהודה כהן: סחורה נזרקת לאש שואלים אותי "יהודה מה תעשה?
יהודה כהן: המשטרה הישראלית לא מתערבת והמשטרה הפלסטינית לא".
יהודה כהן: יש לי קשרים עם המשטרה הפלסטינית, הסוחרים שלי כן תבעו את אבו ליבדה למשפט ברמאללה ולכן הם קיבלו את תקופת החודשיים לאפשרות למכור את המלאי שכבר נקנה.
יהודה כהן: אבל סוחרים קטנים נכנסו - - - -
חיים אורון: איזה אחוז מהייצור שלך הולך  לגדה המערבית?
יהודה כהן: 20%.
יהודה כהן: אני חברה שמותגתי בתוך "כתר פלסטיק" להיות שוק ישראלי.
יהודה כהן: הרשות נבנתה על המוצרים שלי והסוחרים הישראלים והסוחרים הפלסטינים הם הלקוחות שלי.
גרשון מסיקה: תספר על "רויאל".
יהודה כהן: "רויאל" זו חברה שצמחה בחברון.
יהודה כהן: היום היא מוכרת ברשות ומוכרת בתוך הארץ.
יהודה כהן: והסחורה שלי נשרפת ומשמודת.
יהודה כהן: אי אפשר להשאיר את המצב כך.
יהודה כהן: יש פגיעה בהיגיון של הדו קיום כאן ושל הדמוקרטיה זה מה שהרשות עשתה ומדינת ישראל לא הרימה קול.
נתנאל היימן: אני מהתאחדות התעשיינים.
נתנאל היימן: ראשית בנוגע לחוקיות הנושא, אפשר לפתור את זה מבחינה חוקית כי בהסכמי אוסלו הרשות התחייבה שלא לפגוע באינטרסים התעשיינים של מדינת ישראל ולהפך.
ג'מאל זחאלקה: החוקיים.
ג'מאל זחאלקה: ההתנחלויות הן לא חוקיות.
ג'מאל זחאלקה: לא יכול להיות שבהסכם בין לאומי ייתן מעמד חוקי ולגיטימי לדבר לא חוקי ולא לגיטימי.
נתנאל היימן: על פי הסכמי פריז זו פגיעה.
נתנאל היימן: בנוגע לכספי מס ערך מוסף לא הייתי ממליץ להימנע לגמרי מגבייה אלא לקבוע קריטריונים ברורים שאם יש מפעל ספציפי שנפגע באזור כזה או אחר, לדוגמת "ליפסקי", אז שהכספים האלה ישמשו לצורך פיצוי אותו מפעל, ולא להימנע מהגבייה.
נתנאל היימן: הזכיר כאן משרד האוצר  - - -
ג'מאל זחאלקה: לא שמעתי אתכם מתקוממים כשפגעו באינטרסים הכלכליים של פלסטינים כאשר שיתקו בעצם את הכלכלה הפלסטינית על ידי מניעת תנועה.
ג'מאל זחאלקה: יש רשימה ארוכה.
ג'מאל זחאלקה: נפגעו האינטרסים הכלכליים של הפלסטינים ואתה לא יודע עד כמה הם נפגעו.
ציון פיניאן: המפעלים שנפגעו מאזור התעשייה ברקן מקבלים פיצוי?
נתנאל היימן: היום לא, הם לא מקבלים דבר, אין שום מנגנון.
נתנאל היימן: אני אומר שיש לקבוע מנגנון מסודר שהכספים האלה ישמשו לפיצוי.
נחום גוטנטג: אני מהפורום המשפטי.
נחום גוטנטג: אני רוצה להוסיף לדיון הזה שתי נקודות מעניינות בנושא מס ערך מוסף.
נחום גוטנטג: הנושא הראשון, תחת הכותרת מס ערך מוסף ממשלת ישראל מעבירה מאות מיליוני שקלים ללא תיעוד מתאים.
נחום גוטנטג: אני לוקח את הנתונים האלה ממסמך של משרד החוץ שהוגש במדריד באפריל השנה.
חיים אורון: ממשלת ישראל מעבירה יותר כסף ממה שהיא גובה?
נחום גוטנטג: בהחלט.
חיים אורון: תפטרו את הממשלה מיד.
חיים אורון: זו פשוט שערוריה אם ממשלת מעבירה יותר כסף ממה שהיא גובה.
חיים אורון: אתה מגיע לכאן ואתה אומר שהאוצר משלם מהמיסים שלי כסף לפלסטינים בגלל מס ערך מוסף.
ציון פיניאן: אתה נמצא בוועדת הכספים.
ציון פיניאן: אתה צריך לדייק.
נחום גוטנטג: משרד החוץ הצהיר את ההצהרה הזאת.
נחום גוטנטג: אני מוכן להעביר את המסמך של משרד החוץ.
קריאה: אתה מוכן להביא את המסמך הזה?
נחום גוטנטג: בוודאי.
חיים אורון: תשלח שאילתא למשרד החוץ לבדוק אם זה נכון.
חיים אורון: אם מעבירים יותר כסף אנחנו אתכם אבל אם מעבירים פחות כסף אתה איתנו?
נחום גוטנטג: הנקודה השנייה היא שחלק ממס הערך המוסף שמעבירים לרשות הפלסטינית מתבצע על סמך הצהרות ולא על סמך חשבוניות כפי שנהוג אצלנו.
ציון פיניאן: מה זאת אומרת על סמך הצהרות?
נחום גוטנטג: הצהרות.
נחום גוטנטג: יש טופס הצהרה שבו מי שמעביר את הסחורה מצהיר שהיעד זו הרשות הפלסטינית, ולפי זה גובים את מס הערך המוסף.
ציון פיניאן: לא בודקים?
שי חרמש: אמון הדדי.
נחום גוטנטג: אני מוכן להעביר גם את המסמך הזה למי שמעוניין.
חיים אורון: יכול להיות שבקצה נמצא סוחר ישראלי.
ציון פיניאן: איך אפשר להצהיר על מס ערך מוסף כשאני לא רואה מהי התכולה בפנים, הכמות?
ציון פיניאן: זה מודל לחיקוי.
ציון פיניאן: בבקשה דודי קופל.
דודי קופל: אני רוצה להעיר בנוגע לדברים שנאמרו כאן לגבי האפשרות לקזז מכספי המס ערך והעברתם למפעלים.
דודי קופל: החוק מבחין בין עיכוב כספים שזה עניין אחד לבין קיזוז כספים שזה דבר אחר לחלוטין.
דודי קופל: כרגע החוק באמת מאפשר ומקנה לממשלה לעכב את הכספים.
דודי קופל: המצב החוקי היום לא מאפשר קיזוז כספים מכספי מס ערך מוסף והעברתם לגופים פרטיים כאלה ואחרים במדינת ישראל.
חיים אורון: מה קורה עם תוצרת חקלאית מהשטחים שיש הפרשי מכס בשוק, יש מכס מיוחד על תוצרת מהשטחים.
חיים אורון: מי משלם את ההפרש?
דודי קופל: משרד האוצר מהכיס שלו.
חיים אורון: יש מוצרים פטורים ממכס, למשל תמרים, אם מייצרים את התמרים בבקעת הירדן יש עליהם מכס, את ההפרש במחיר משלם משרד האוצר.
דודי קופל: כן.
חיים אורון: אני מציע לכם לאט.
חיים אורון: הייתי בסיפור הזה בתור שר חקלאות.
חיים אורון: יש כספים שעוברים וישנה גם טענה לגבי עד כמה מה שאמרתי עכשיו הוא בדיוק בסדר.
חיים אורון: אין לי בעיה בסדר חוקי אלא בסך הכל היות והייתה סכנה שיוטל מכס על כל הייצור הישראלי, הגיעו להבנות שיוטל מכס.
חיים אורון: אין פטור ממכס לתוצרת החקלאית מהשטחים, הוטל עליה סוג של מכס כמו למשל התמרים מהערבה פטורים, וכדי לא לדפוק את כל הייצור אמרו "עלינו".
חיים אורון: אני לא יודע כמה כסף זה בשנה, זה לא הרבה אבל גם לא מעט.
דודי קופל: אני לא יודע מהם ההיקפים.
דודי קופל: אני יודע שהם מקבלים את הפיצוי הזה באופן קבוע.
גרשון מסיקה: אני רוצה לומר שני דברים.
גרשון מסיקה: שלא נטמון את הראש בצלחת.
גרשון מסיקה: יש כאן פגיעה גסה בתעשייה.
גרשון מסיקה: תעשיית האבן הלכה לרשות, תעשיית הנעלים הלכה לרשות, תעשיית הפלסטיק בדרך תוך שנה שנתיים ועוד - - -
ציון פיניאן: מבחינתי זה לא סיכום.
ציון פיניאן: נאמרו כאן דברים שלא עד הסוף, אני רוצה לסכם אבל לא כהחלטה אלא כסיכום הדיון.
ציון פיניאן: שמענו כאן את הדברים ואני חושב שהנסתר רב מהגלוי.
ציון פיניאן: עלו כאן שאלות רבות שלא זכו לתשובה.
ציון פיניאן: אי אפשר לסכם באופן חד משמעי את הדיון ומאחר ומדובר במדיניות הממשלה אני מציע להעביר את הנושא הזה לדיון בממשלה שתחליט בנושא לאחר בדיקת כל הסוגיות.
ציון פיניאן: לנציג התעשיינים, נתנאל היימן, אני מציע להביא לחברי הוועדה נתונים מדויקים כדי שיראו במה מדובר.
ציון פיניאן: לקבל החלטה כשאין לנו נתונים זה לא כדאי.
ציון פיניאן: תודה רבה הישיבה נעולה.
משה גפני: שלום לכולם.
משה גפני: אני מתכבד לפתוח את ישיבת וועדת הכספים.
משה גפני: על סדר היום השוואת שכר היסוד של קאדים ושל קאדים מד'הב לשכרם של נושאי משרה שיפוטית.
אחמד טיבי: אני כבר מוחה.
אחמד טיבי: לציין בפרוטוקול שאני מוחה תוך הצגת הנושא.
משה גפני: מה שמציע ומבקש בעצם חבר הכנסת אחמד טיבי  הוא לא להביא לדיון.
אחמד טיבי: לא זה מה שאמרתי.
אחמד טיבי: תכף תבין למה אני מוחה.
משה גפני: האמת שרציתי לקיים דיון, אמרתי לך חבר הכנסת אחמד טיבי שרציתי לקיים דיון משולב על שכר השופטים ובתוך הדיון הזה להכניס גם את הנושא שלנו, אבל שר המשפטים ביקש ממני שלא לקיים עדיין דיון על נושא שכרם של השופטים, של הדיינים וכולי ועוד כמה נושאים שקשורים לנושא הזה.
משה גפני: מכיוון שלא רציתי לעכב את הדיון שביקשו  חברי הכנסת אחמד טיבי מגלי והבה עד סוף המושב אנחנו מקיימים את הדיון כעת.
משה גפני: חבר הכנסת,  אחמד טיבי יש מכתב שלך אבל אני אבקש שתתחיל קודם כל במחאה.
אחמד טיבי: תודה אדוני היושב ראש שנענית לבקשתי לקיים את הישיבה ולהחליט בנושא לפני שאנחנו יוצאים לפגרה.
אחמד טיבי: זה נושא שמתמשך ונמשך הרבה זמן, יותר מדי זמן.
אחמד טיבי: בכנסת הקודמת קיבלנו החלטה בנוגע להשוואת התנאים באופן חלקי למרות החלטות ועדת שריד וכדומה.
אחמד טיבי: שיגרתי לך אדוני מכתב שבו אני מבקש להשוות את התנאים של נשיא בית הדין השרעי לערעורים לאלה של הרב הראשי כולל התנאים הנלווים לשכר, כמו פנסיה, שירותי מזכירות וכולי וגם של חברי בית הדין השרעי.
אחמד טיבי: אדוני, הישיבה הזאת התעכבה ונדחתה בגלל מגעים שהיו לך עם משרד המשפטים, תכף נשמע את עמדתו של המנהל הכללי של משרד המשפטים, אבל גם אני הייתי בתמונה.
אחמד טיבי: אני מבקש לא למשוך אותנו עוד ישיבה ועוד ישיבה ועוד ישיבה.
אחמד טיבי: אין סיבה לא להיענות לבקשה הזאת כאשר יש החלטה והכרעה מוסרית בנושא.
אחמד טיבי: אין סיבה שהתנאים, כל התנאים, גם של הנשיא וגם של חברי בית הדין השרעי לערעורים לא יהיו שווים לתנאים של הרב הראשי וחברי בית הדין הרבני.
אחמד טיבי: כל הצעה חלקית שעומדת להיות מוצגת כאן לא תהייה לעניין, היא בזבוז זמנה של הוועדה וזמננו שלנו, המשך קיפוח והנצחת מצב אי השוויון הקיים בין קאדים לבין רבנים.
אחמד טיבי: זו לא רוח החלטת הוועדה בנושא.
מגלי והבה: אני מודה לחברי חבר הכנסת אחמד טיבי על העקביות שלו, כמונו, בנושא.
מגלי והבה: אני רוצה להוסיף שלבקשה הקודמת הצטרפתי אבל מאחר ובמכתב שלו הייתה התייחסות להשוואת התנאים של הקאדים השרעיים, אני מצרף גם להשוואת את תנאיו של נשיא בית הדין של העדה הדרוזית.
מגלי והבה: השרעית היא ערכאה נכבדה ונפרדת אבל יש גם את בתי הדין הדרוזים.
מגלי והבה: אני מבקש להשוות את התנאים על כל המשתמע מכך כי אני מבין שהוא לא התכוון לא לכלול אותם והוא היה גם מוסיף את זה, אני מוסיף את זה לפרוטוקול.
אחמד טיבי: אם הייתי מוסיף אתה היית כועס.
אחמד טיבי: אני אתן לך את הכבוד להציג את הדברים.
משה גפני: אתה תומך בזה?
משה גפני: אני מקדם בברכה את המנהל הכללי של משרד המשפטים, זו לו הישיבה הראשונה בוועדת הכספים.
משה גפני: אני מאחל לך הצלחה בשם כל חברי הוועדה.
משה גפני: תפקיד מאוד חשוב.
משה גפני: אני אבקש את התייחסותך לבקשה.
גיא רוטקופף: העניין הזה הגיע גם לשולחני למרות שבדרך כלל עניינים מהסוג הזה הם עניינים שמסתפקים רק בעמדה מקצועית משפטית.
גיא רוטקופף: מהטעם שהיחידה הזאת סופחה ממשרד הפנים למשרד המשפטים והיום היא בעצם מנוהלת בתוך משרד המשפטים.
גיא רוטקופף: יש לנו יחסי עבודה קרובים עם הקאדים, עם מנהלי בית הדין הקאדים המד'הב והשרעים, יש לנו יחסי עבודה מאוד טובים איתם.
גיא רוטקופף: אנחנו רואים בחשיבות רבה את מעמדם, שכרם וגם בשוויון בין שווים.
גיא רוטקופף: אנחנו חושבים שצריך להיות שוויון בין שווים בכל הערכאות השונות.
גיא רוטקופף: אנחנו חושבים שאי שוויון בין שווים יוצר קיפוח ותחושת קיפוח.
גיא רוטקופף: אנחנו עומדים איתן נגד עמדה כזאת.
גיא רוטקופף: גם בעמדה כפי שהבעתי אותה במכתב וגם כפי שאני מביע אותה כאן.
גיא רוטקופף: אגב אני לא אתחיל ולא אסיים, אנחנו שואפים לשוויון מלא בין שווים, כלומר בין דרגות מקבילות.
גיא רוטקופף: אני מוכרח לגלות לכם, אנחנו עוד מעט נאמר את זה כי אנחנו פועלים בשקיפות.
גיא רוטקופף: גם אצלנו במשרד פנימה היו דעות שונות בהקשר להגדרת המונח שווים בין אם זה בהיקף פעילות, בין אם זה מספר הערכאות הקיימות.
גיא רוטקופף: אני חושב שהעמדה, כפי שהבעתי אותה כאן, היא עמדה שלוקחת את כל הספק שאומרת שגם אם קיים ספק וגם אם קיימים הבדלים אנחנו שואפים לקחת את הרף העליון כרף המחייב.
גיא רוטקופף: מאחר שגם אם אין קיפוח ויש תחושת קיפוח והרגשת קיפוח הוא דבר שלא נוח שיהיה אצלנו.
גיא רוטקופף: כמובן שככל ההפרשים יהיו פחות משמעותיים כך יהיה אפשר לקבל את זה.
גיא רוטקופף: אני מודה ליושב ראש הוועדה על האיתנות שלו בהעלאה ובדיון בנושא.
גיא רוטקופף: זה לא דבר שיש לו השפעת רוחב עליך, להפך אתה משפיע רוחב עליו ובכל זאת - - -
גיא רוטקופף: לא אתה, אבל הציבור ממנו אתה בא, מבקשים השוואה לבתי הדין הרבניים.
משה גפני: אתה שייך לכל.
משה גפני: אני לא שייך לכלום.
גיא רוטקופף: אני חושב שזה יפה ואני שמח שאנחנו נמצאים כאן היום.
גיא רוטקופף: אתם תקבלו היום החלטה ואני מקווה שכולם יהיו מרוצים מההחלטה.
גיא רוטקופף: אנחנו מדברים בשקיפות ואני אבקש לשמוע גם את הלבטים שלנו מדארין יעקב שהיא ראש תחום שלנו במחלקת ייעוץ וחקיקה.
מגלי והבה: סליחה.
מגלי והבה: אני רוצה לברך אותך המנהל הכללי של משרד המשפטים.
מגלי והבה: חשוב שנשמע את הדברים האלה, זו אחת מהבעיות שאנחנו נתקלים בהן.
מגלי והבה: אני מאוד מודה לך על הכנות.
מגלי והבה: אני מעלה על נס את מה שאתה אומר כמנהל הכללי של משרד ממשלתי.
מגלי והבה: אני הייתי מנהל כללי של משרד ממשלתי בשנים 2001-2003, היושב ראש משה גפני זו אחת הבעיות שאנחנו נתקלים, החוק נותן שוויון לכולם אבל מבצעי או הממונים על ביצוע החוק בכל תחומי החיים...
מגלי והבה: הלוואי שיהיו לנו אנשים בעמדות ביצוע כמו המנהל הכללי של משרד המשפטים שהשוויון הוא הדגל המנחה שלהם.
מגלי והבה: אני מודה לו על השקיפות ושהוא שם את הדברים לפתחנו.
מגלי והבה: אני מקווה שלא נמצא את אותה פקידות שבמקום לבצע ולשמור את החוק וליישם אותו באופן שוויוני, אנחנו נתקלים בתופעה שכבודו ציין שיש שווים ושווים יותר.
מגלי והבה: אני סומך עליך וגם ביטאת את דעתך שצריך להעלות אותה בממסד שאנחנו חיים.
משה גפני: דארין יעקב בבקשה.
דארין יעקב: תודה אדוני.
דארין יעקב: אני מודה לך כבוד המנהל הכללי על הדברים שהבאת פה.
דארין יעקב: אני רוצה להגיד בקצרה שאני מייצגת כאן את עמדת שר המשפטים ולא את עמדתי האישית.
דארין יעקב: אכן היו דיונים במשרד, אני לא אפרט אותם בדיון כי כפי שאמרתי אני כפופה לעמדתו של שר המשפטים.
דארין יעקב: הכרעת השר הייתה כפי שהובאה במכתבו של המנהל הכללי לגבי מרכיבי השכר בלבד כי זה מה שנדרשו על ידי הוועדה.
דארין יעקב: כשנתבקש לפרט את העמדה לגבי התנאים הנלווים אנחנו נציג בפני הוועדה את עמדתנו בדיון הבא.
גיא רוטקופף: אני חושב שאת כן יכולה לדבר על הלבטים שהיו לנו.
דארין יעקב: אדוני המנהל הכללי, אנחנו בדרך כלל לא נוהגים להביא את העמדות הפנימיות שהועלו במשרד בדיון.
משה גפני: זה ממש לא נכון.
דארין יעקב: זה מה שאני הורגלתי אליו במשך חמש שנות העבודה שלי.
דארין יעקב: אם המנהל הכללי רואה לנכון לפרט את הדעות האחרות אני אשב בשקט.
גיא רוטקופף: אני מקבל את מה שאת אומרת.
דארין יעקב: זה מאחד מהדברים היותר מהותיים שלי.
משה גפני: זו ועדה של הכנסת.
דארין יעקב: עמדתי הייתה בסדר גמור ואין לי שום בעיה להציג אותה כאן.
דארין יעקב: שוב וכמו שאמרתי אני מביאה לכנסת את עמדתו של שר המשפטים.
דארין יעקב: עמדה אחת ויחידה.
דארין יעקב: אני לא רואה לנכון לפרט שום עמדה אחרת.
דארין יעקב: אם יש נציג אחר מטעם משרד המשפטים שיש לו עמדה אחרת שיתכבד ויבוא ויפרט אותה.
דארין יעקב: כפי שאמרתי, יש לפני את עמדתו של השר ועל המכתב חתום המנהל הכללי.
דארין יעקב: למיטב ידיעתי המנהל הכללי נפגש עם השר אחרי שישבנו אצלו ושר המשפטים ביקש מהמנהל הכללי להציג את העמדה בשמו.
דארין יעקב: אני מאוד מברכת את המנהל הכללי שהוא הגיע לדיון החשוב הזה.
דארין יעקב: כמו שאמרתי עמדתי כנציגת משרד המשפטים, לא אישית שלי, היא שאנחנו רואים בחיוב את השוואת היסוד של הקאדים חברי בית הדין לערעורים וגם את של חברי בית הדין הדרוזי לערעורים לחברי בית הדין הרבני הגדול.
דארין יעקב: כמו כן אנחנו רואים בחיוב גם את השוואת שכר יסוד של ראש בית הדין הדרוזי לערעורים לרב הראשי.
דארין יעקב: השוואה זו נעשתה בשנת 2007 גם לגבי נשיא בית הדין השרעי לערעורים, זה המשך - - -
אחמד טיבי: מה לגבי התנאים הנלווים?
דארין יעקב: כמו שאמרתי אנחנו נתבקשנו על ידי הוועדה במכתבה מיום ה- 11 במרץ 2010 להציג את העמדה, ציטוט:  "בשלב זה ובהמשך להחלטה מהדיון האמור, נודה לכם עבור קבלת עמדתכם לגבי השוואת שכר היסוד".
דארין יעקב: פורט לנו שמדובר לגבי קאדים שכר היסוד של בית הדין לערעורים וגם לגבי קאדים מד'הב.
דארין יעקב: על זה הגבנו.
דארין יעקב: אם ועדת הכספים תחליט לערוך עכשיו דיון רחב יותר נצטרך לבדוק אצלנו מהי העמדה הסופית.
דארין יעקב: אני אחזיר לכם תשובה, אם לא זה לדיון.
דארין יעקב: שהיועצת המשפטית תסביר בבקשה.
שגית אפיק: הסיכום היה שזה ייעשה בשני שלבים.
שגית אפיק: השלב הראשון הוא השוואת שכר היסוד.
משה גפני: איזה סיכום?
שגית אפיק: הסיכום בוועדה.
שגית אפיק: התקיימו שני דיונים בוועדת הכספים בנושא השוואת שכר יסוד.
שגית אפיק: אחרי שבשנת 2007 כבר התקבלה החלטה להשוות את ראש בית הדין לערעורים לשכר היסוד של רב ראשי לישראל.
שגית אפיק: הושווה שכר היסוד לגביו.
שגית אפיק: הבקשה שהייתה בפניכם הייתה של השוואת שכר היסוד של קאדי ראשי ושל ראש בית הדין לערעורים וחבר בית הדין לערעורים קאדי מד'הב.
שגית אפיק: הסיכום בדיון האחרון של ועדת הכספים היה שאנחנו נעשה את זה בשני שלבים.
שגית אפיק: בשלב הראשון תתקבל החלטה בוועדה לגבי השוואת שכר היסוד.
שגית אפיק: נשאלה השאלה האם נכון להשוות את שכר היסוד לערכאה האזרחית או לערכאה הדתית.
שגית אפיק: ההחלטה שהתקבלה כאן בסופו של דבר שהיא גם ההחלטה שאתם מאשרים אותה לפי עמדת השר, היא להשוות את השכר לערכאה הדתית ולא האזרחית.
שגית אפיק: זאת אומרת השוואה לרב ראשי לישראל ולחבר בית הדין הרבני הגדול.
שגית אפיק: לגבי התנאים הנלווים, ההצעה שהייתה כאן היא לעשות את זה בשני שלבים.
שגית אפיק: חבר הכנסת אחמד טיבי אתה מצביע על תנאים, יש שני סוגים של תנאים נלווים.
שגית אפיק: יש תנאים נלווים שנלווים לתפקיד, כמו גמול ניהול, תוספת השתלמות, סיוע לדיור.
שגית אפיק: אלו תנאים נלווים לתפקיד לאדם המכהן בתפקיד כעת.
שגית אפיק: יש תנאים נלווים שהזכרת כמו שירותי מזכירות לרב ראשי לשעבר ולשופט עליון לשעבר, כמו שירותי טלפון לאלמנה.
שגית אפיק: אלו שירותים נלווים שנגזרים מגמלאות, והם לגבי מי שסיים את תפקידו.
אחמד טיבי: אני מתכוון לכל התנאים הנלווים.
שגית אפיק: אני הבנתי.
שגית אפיק: צריך לבדוק רכיב רכיב ולראות מה הוועדה סבורה שנכון לקבל על פי עמדת משרד המשפטים בעניין הזה.
אחמד טיבי: אני מבקש מהמנהל הכללי של משרד המשפטים להתייחס עקרונית.
אחמד טיבי: מהי עמדתו העקרונית מוסרית בנוגע לבקשה מעבר לשכר היסוד.
אחמד טיבי: אני מודה לכם על ההסכמה להתייחס אליהם כשווים.
אחמד טיבי: להתייחס לתנאים הנלווים, לכל התנאים הנלווים של נשיא, קאדי שרעי וקאדי מד'הב למקבילהם היהודים.
גיא רוטקופף: אמרתי כבר.
גיא רוטקופף: לא התכוננו לנושא הזה אבל הבסיס שלי הוא כזה.
גיא רוטקופף: זה יהיה בכל דבר במשרד המשפטים, בכל דבר שאני אהיה אחראי עליו.
גיא רוטקופף: אין להפלות - - -
אחמד טיבי: סליחה שאני מקשה עליך, אבל לא התכוננת?
גיא רוטקופף: כי זה לא היה נושא הדיון היום.
אחמד טיבי: אדוני אני כבר שלחתי מכתב לפני פחות מחודש שבו אני מבקש ליידע את משרד המשפטים לגבי הדרישות.
גיא רוטקופף: אנחנו דנים בזה.
משה גפני: סליחה אבל עוד קודם.
משה גפני: יש את שכר היסוד שצריך לקבל לגביו החלטה.
משה גפני: יש את התנאים.
משה גפני: יש עדיין דיונים במשרד המשפטים וצריכים לבדוק.
משה גפני: אני בעד להשוות הכל - - -
אחמד טיבי: אני טוען שלא צריך לקיים דיון.
אחמד טיבי: אם אתה מקבל את עיקרון השוויון בין X ל- Y, הוא שווה בכל.
אחמד טיבי: אם אתה אומר שקאדי שרעי שווה לחבר בית הדין הרבני.
אחמד טיבי: האם אתה תיתן לזה תנאים X ולשני מינוס X  ?
אחמד טיבי: למה כי הוא ערבי או דרוזי?
משה גפני: לא. לא.
אחמד טיבי: למה אתם כל הזמן גוררים אותנו.
אחמד טיבי: בואו נסיים את הנושא הזה פעם אחת בהצבעה על כל החבילה.
אחמד טיבי: לא לגרור אותי בכל פעם לבקש ולהתחנן שוב דיון, שוב ליושב ראש ועדת הכספים, שוב חודש כדי לשכנע אותך לקיים ישיבה.
אחמד טיבי: לי נמאס גם מהטלפונים של הקאדים.
שגית אפיק: גם בתנאים הנלווים עצמם ישנה הבחנה בין נשיא בית המשפט העליון לבין הרב הראשי ולכן דרושה חשיבה.
אחמד טיבי: רק לרב הראשי, מאחר והחלטתם שזו ערכאה דתית ולא אזרחית.
חיים אורון: שגית אפיק, הנושאים הללו לא נידונו בוועדת שריד?
שגית אפיק: חלקם נידונו.
חיים אורון: אין מסקנות?
שגית אפיק: לעניין שכר היסוד המסקנה הייתה שראוי להשוות.
שגית אפיק: ברכיבים הנלווים לא התקיים דיון.
שגית אפיק: בכל אופן ועדת שריד הייתה ועדה מייעצת לוועדת הכספים.
משה גפני: מה ועדת שריד הציעה לגבי השוואה אם לערכאה דתית או אזרחית?
שגית אפיק: הבקשה שהייתה בפניה הייתה הבקשה בראשותו של חבר הכנסת אחמד טיבי להשוות לערכאה הדתית.
שגית אפיק: היא סברה שיש מקום לעשות.
משה גפני: עורך הדין משה דיין בבקשה.
משה דיין: אני רוצה לציין משהו טכני אבל חשוב.
משה דיין: היום בהחלטה יש דרגה שנקראת קאדי ראשי שזה "חיה" שלא כתובה בחוק ולכן אני מבקש לשנות את זה לקאדי חבר בית הדין לערעורים.
שגית אפיק: נשנה את זה.
משה גפני: תעשה לי בבקשה סדר.
משה גפני: אנחנו מדברים על הקאדי הראשי, הכוונה לבית הדין השרעי, אין הגדרה של קאדי ראשי?
משה דיין: נכון וגם לא צריך.
משה דיין: להלן ייכתב 'חבר בית הדין לערעורים'.
משה דיין: קאדי חבר בית הדין לערעורים, לא ראשי.
מגלי והבה: ואת היושב ראש איך אתה מגדיר?
משה דיין: נשיא.
משה דיין: עד היום שילמו לקאדים - - -
משה גפני: כדי לעשות סדר תאמר את התפקידים להגדרתכם שהיא ההגדרה החוקית.
משה גפני: יש נשיא בית הדין השרעי?
משה דיין: יש.
משה גפני: אותו אנחנו מבקשים להשוות.
משה דיין: הושווה כבר לרב הראשי.
משה דיין: בשכר היסוד.